laion/Wikipedia-Exotic huggingface dataset:
יוסף טייכר

יוסף טייכר (2 בנובמבר 1918 - 11 ביוני 2014) היה מהנדס כימיה ותעשיין ישראלי מייסד ומנכ"ל חברת אליאנס ומנכ"ל מפעלים פטרוכימיים בישראל. כיהן כנשיא אוניברסיטת חיפה. טייכר נולד בצפת והיה דור חמישי בארץ ישראל. ב-1920 עברה משפחתו לשכונת בת גלים בחיפה. למד בבית הספר הריאלי והוקפץ שתי כיתות. בגיל 16 החל ללמוד באוניברסיטה האמריקנית בביירות ובגיל 18 נסע ללמוד הנדסת כימיה בגלאזגו שבסקוטלנד. במלחמת העולם השנייה עבד ככימאי במפעל הצמיגים דנלופ באנגליה, לאחר המלחמה נשלח לגרמניה למטרות ריגול תעשייתי. ב-1946 עלה לארץ ישראל ומונה למנהל מפעל הגומי "המגפר" מקבוצת סולל בונה. בתקופת מלחמת העצמאות פיתח עבור ארגון ההגנה ואגד צמיגים עמידים לירי ששימשו את השיירות לירושלים. ב-1949 נסע יחד עם שרגא גורן במשלחת מטעם סולל בונה לארצות הברית לשכנע משקיעים להקים מפעל צמיגים בישראל. לאחר גיוס ההשקעה ייסד ב-1950 את מפעל אליאנס בחדרה ושימש מנכ"ל החברה עד אוגוסט 1976. ב-1980 מונה למנהל חברת מפעלים פטרוכימיים בישראל. לאחר פרישתו לגמלאות למד פסיכולוגיה בסקוטלנד. בשנים 1984-1983 כיהן כנשיא אוניברסיטת חיפה. הוא פעל עם רעייתו בחינוך בני נוער בעיירות פיתוח ולימד בהתנדבות בבית ספר תיכון אורט בחצור הגלילית. על פועלו זכה לתואר יקיר חיפה. היה נשוי למילדרד עד למותה ב-2013 ואב לשתי בנות. עופר אדרת, פיתח צמיגים עמידים לירי עבור "ההגנה", באתר הארץ, 21 באוגוסט 2014 נורית דברת, לאדוני באהבה, מעריב, 15 באפריל 1987
זאב זהוב אפריקאי

זאב זהוב אפריקאי (שם מדעי: Canis lupaster) הוא מין בסוג כלב. בעבר היה נחשב לחלק ממין תן זהוב, עד שמחקרים גנטיים בשנות ה-2000 הראו שהוא דומה יותר גנטית לזאב אפור. בעקבות מחקרים אלו הוחלט לסווג אותו כמין בפני עצמו. למרות השוני הגנטי שנמצא בינו לבין התן הזהוב, הדמיון הגנטי ביניהם רב מספיק על מנת לאפשר להם להזדווג ביניהם. C. l. algirensis C. l. anthus C. l. bea C. l. lupaster, על פי האקדמיה ללשון קרוי אִי C. l. riparius C. l. soudanicus הזאב הזהוב נפוץ בצפון מזרח ובצפון מערב אפריקה. הוא מצוי גם בישראל, בה נמצא גם המין אליו השתייך בעבר – התן הזהוב. הזאב הזהוב הוא כלבי בינוני, צבעו חום זהוב-אפרפר השוקל בין 7 ל-15 ק"ג, וגובהו כ-40 ס"מ. יש לו אף ואוזניים ארוכים, וזנבו קצר יחסית (כ-20 ס"מ). בהשוואה לתן הזהוב, ראשו של הזאב הזהוב האפריקאי מחודד יותר, ושיניו חדות וחסונות יותר. כמו כן אוזניו ארוכות יותר ומצחו גבוה יותר. מדיה וקבצים בנושא זאב זהוב אפריקאי בוויקישיתוף זאב זהוב אפריקאי, באתר ITIS (באנגלית) זאב זהוב אפריקאי, באתר האנציקלופדיה של החיים (באנגלית) זאב זהוב אפריקאי, באתר GBIF (באנגלית) נטע אחיטוב, אחרי 150 שנה מסתבר – התן הוא בעצם זאב, באתר הארץ, 8 באוקטובר 2015 זאב זהוב אפריקאי באתר הרשימה האדומה של IUCN ישנם מגדירים זואולוגיים אשר בהם מין זה עדיין מסווג כ-Canis aureus, מכיוון שמהדורות של מגדירים אלו יוצאות רק אחת לכמה שנים מילון בעלי חיים: נכר (תשל"ב), 1972, באתר האקדמיה ללשון העברית
קליפ מילולי

קליפ מילולי הוא פארודיה על וידאו קליפ אותנטי שבה מוחלפות מילות השיר המקוריות במילים המתארות בצורה משעשעת את המתרחש בקליפ. הקליפ המילולי הראשון נוצר ב-2008 על השיר "Take on Me" של להקת א-הא. קליפ מילולי בולט נוסף היה על השיר "Total Eclipse of the Heart" של בוני טיילר. קליפים מילוליים אלה היו לתופעות אינטרנט פופולריות, שמשכו מיליוני צופים. הומופון עידו קינן, "חדר 404", ממשינה ועד עומר אדם: קליפים מילוליים, באתר ynet, 17 ביולי 2011 Robin Turner, Bonnie Tyler hit gets high total of clicks after ‘literal video’ treatment, WalesOnline, 29 MAR 2013 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Uncle Albert/Admiral Halsey

Uncle Albert/Admiral Halsey הוא שיר מאת פול ולינדה מקרטני, מתוך האלבום "Ram". השיר יצא בארצות הברית כסינגל ב-2 באוגוסט 1971, והגיע למקום הראשון במצעד הבילבורד הוט 100 ב-4 בספטמבר 1971, מה שהופך אותו לראשון ברצף הסינגלים שכתב פול מקרטני שהגיע לראש מצעד הפופ האמריקאי במהלך שנות ה-70 וה-80. בילבורד דירגו את השיר במקום ה-22 במצעד סינגלי הפופ המובילים של סוף 1971. האלבום הפך לתקליט הזהב הראשון של מקרטני מאז פירוק הביטלס. לחן השיר מורכב מכמה שירים בלתי-גמורים שיועדו לאלבום "Abbey Road" של להקת הביטלס, וכך נוצר מבנהו המיוחד והמשתנה מרגע לרגע. מקרטני טען ש"דוד אלברט" מבוסס על דודו. אלמנט בולט נוסף בשיר הוא האפקטים הקוליים שבו, ביניהם צלילי רעמים, גשם וטלפון מצלצל. פול מקרטני זכה בפרס גראמי עבור שיר זה, בשנת 1971. הסינגל נמכר בלמעלה ממיליון עותקים. השיר נכלל באלבום האוסף "Wings Greatest" משנת 1978, על אף ש"Ram" אינו אלבום של להקת Wings. פול מקרטני - שירה, גיטרה חשמלית, גיטרה אקוסטית, פסנתר, בס וקסילופון לינדה מקרטני - קולות רקע יו מקראקן - גיטרה אקוסטית וחשמלית דני סייוול - תופים פול ביבר - סינתיסייזר דוד נדיין, אהרון רוזנד - כינור מרווין סטאם, מל דייוויס, ריי קריסארה, סנוקי יאנג - כלי נשיפה הפילהרמונית של ניו יורק - ליווי תזמורתי ג'ורג' מרטין - עיבוד תזמורתי אריק וואנגברג – מהנדס הפקה, אפקט קול רעם מידע על היצירה "Uncle Albert/Admiral Halsey" באתר מיוזיק בריינז מילות השיר "Uncle Albert/Admiral Halsey" באתר Genius
מיה זיו-וולף

מַיה זיו-וולף (נולדה ב-12 בדצמבר 1983) היא עיתונאית ומגישת חדשות ישראלית. שימשה כמגישה ועורכת בחדשות 10 ובערוץ 10 והגישה את תוכנית הבוקר "העולם הבוקר" של רשת 13 בין השנים 2017–2019. מיה זיו נולדה וגדלה בעכו. אביה זאב, עבד ברפא"ל, במקור מחיפה ממשפחה ממוצא פולני, ואמה טוני, מורה ומנהלת מרכז פסגה להשתלמויות מורים בעכו, במקור ממגדל־העמק ממשפחה ממוצא מצרי. השם המקורי של משפחתה היה "זביילסקי", לפני שעוברת לשם "זיו". הורייה עברו מחיפה לגור בעכו עד שעברו לנהריה כעבור כ-18 שנים. בת-דודתה היא השחקנית והזמרת הילה סעדה. בתיכון למדה במגמת ביולוגיה ומחשבים, ולאחר מכן עברה ללמוד במגמות לספרות ותיאטרון. היא בעלת תואר ראשון בתקשורת ובמדעי המדינה מאוניברסיטת תל אביב ותואר שני בהוראה מסמינר הקיבוצים. במסגרת לימודיה לתואר שני בהוראה, לימדה תקשורת לבגרות בתיכון ברמת השרון. בגיל שמונה כתבה במקומונים בתור "כתבת צעירה". בהמשך שימשה "כתבת שש" בעיתון של ערוץ הילדים, "כתבת צעירה" במגזין "ראש אחד", הייתה תחקירנית בתוכנית "קלפים פתוחים" בטלוויזיה החינוכית ושידרה בקול ישראל וברדיו חיפה. היא החלה את הקד"צ של גל"צ שבוע אחרי סוף כיתה י"ב, ועברה לתל אביב, שם שכרה דירה עם עוד שתי שותפות מגל"צ. בשנת 2001 התגייסה לגלי צה"ל. בגלי צה"ל ובגלגלצ התקבלה למחלקת הקריינים ובמקביל הפיקה, ערכה והגישה תוכניות שונות כגון "המצעד העברי", "גל עברי ירוק" ו"קולות החיילים". לאחר שחרורה מצה"ל עבדה ככתבת ועורכת באתר האינטרנט של "שידורי קשת" ובאתר המוזיקה "MOOMA", ובנוסף הגישה פינות בתוכנית הבוקר של "שידורי קשת" בערוץ 2. בשנת 2012 עברה להגיש את "חדר החדשות", מהדורת החדשות המקומיות שהופקה על ידי חברת HOT, ולאחר מכן הצטרפה לסגל חדשות 10 כמגישה ועורכת מבזקי חדשות. בסוף שנת 2014 החלה להגיש אחת לשבוע את תוכנית הבוקר "אורלי וגיא" יחד עם אור הלר, והחל מינואר 2016 הגישו השניים את התוכנית הנושאת את שמם, "אור ומיה", בימים חמישי ושישי. ב-29 בספטמבר 2017 הגישה זיו-וולף בפעם האחרונה את התוכנית "אור ומיה", לקראת המעבר שלה ל"רשת". באוקטובר 2017 הצטרפה לצוות התכנית "העולם הבוקר" בערוץ רשת, כמגישה לצד אברי גלעד והילה קורח, אותם הכירה מגל"צ. בפברואר 2019 עזבה לבקשתה את הגשת התוכנית, לטובת עשייה דוקומנטרית.[דרוש מקור] לאחר מכן, המשיכה לשמש כמגישה-מחליפה בתוכנית "הכל כלול" בערוץ 13. באוקטובר 2020 מונתה למנהלת מערך התקשורת והמיתוג של קבוצת דוראל אנרגיה. בשנת 2007 נישאה לתומר וולף, שמשמש כמנהל הטכני של קשת. ולזוג נולדו שלושה ילדים. מדיה וקבצים בנושא מיה זיו-וולף בוויקישיתוף מיה זיו-וולף, ברשת החברתית אקס (טוויטר) מיה זיו-וולף, ברשת החברתית אינסטגרם מיה זיו-וולף, באתר nana10‏, 12 באוגוסט 2012 סמדר שיר, "לא אצא מהבית בפיג'מה, אבל אין לי בעיה לצאת בכפכפים", באתר "ידיעות אחרונות", 23 בדצמבר 2018 מיה זיו-וולף, בשמחה! הילה סעדה הסופר מוכשרת היא בת דודה שלי, באתר טוויטר, ‏4 באוקטובר 2021 מיה זיו-וולף Maya Ziv-Wolf, נפרדתי היום מהערוץ שהיה לי בית ב-5.5 השנים האחרונות, באתר פייסבוק, 29 בספטמבר 2017 נועה פרייס‏, הבוקר שיהיה: מיה זיו וולף עוזבת את ערוץ 10 - ועוברת לרשת, באתר וואלה, 10 בספטמבר 2017 מגישת הטלוויזיה, מיה זיו וולף מצטרפת ל"רשת", באתר חדשות 13, 10 בספטמבר 2017 העולם הבוקר | אברי גלעד, הילה קורח, מיה זיו-וולף ואלעד זוהר מחכים לכם בכל בוקר, באתר חדשות 13, 1 באוקטובר 2017 שרון טל, מיה זיו-וולף מונתה למנהלת מערך התקשורת והמיתוג של קבוצת דוראל, באתר אייס, 12 באוקטובר 2020 מיקי לוין, ‏מזל טוב: מיה זיו וולף ילדה בן!, באתר מעריב אונליין, 16 בדצמבר 2019
.pl

pl. היא סיומת האינטרנט הלאומית של שמות התחום (domain name) של אתרי אינטרנט הרשומים בפולין. הסיומת נרשמה בשנת 1990, ומנוהלת על ידי ארגון המחקר והפיתוח הפולני NASK. בזמן המלחמה הקרה, מדינות המערב פתחו בחרם כלכלי על מדינות הגוש המזרחי. ארגון בשם CoCom, שהיה האחראי על החרם, הפחית בשנים האחרונות של המלחמה הקרה את החרם על שיתוף הפעולה הטכנולוגי עם מדינות פוסט-קומוניסטיות. בעקבות ההפחתה בחרם, נוצרה הסיומת pl. בשנת 1990. שם התחום המשני (אנ') הראשון בסיומת זו היה pwr.pl. של אתר האוניברסיטה לטכנולוגיה בורוצלב. בשנת 2003 השיקה NASK את טכנולוגיית IDN (אנ'), המאפשרת להשתמש באותיות לטיניות, יווניות, עבריות או קיריליות בשמות התחום. עד שנת 2008 נרשמו מעל למיליון אתרים תחת סיומת זו, ונכון לסוף שנת 2013, מספר האתרים הרשומים תחת הסיומת הגיע ל-2.4 מיליון. com.pl. - גופים מסחריים net.pl. - תשתיות רשת art.pl. - אמנות edu.pl. - מוסדות חינוך gov.pl. - גופים ממשלתיים info.pl. - (כללי) אינפורמציה mil.pl. - גופים צבאיים media.pl. - גופי תקשורת org.pl. ו-ngo.pl. - ארגונים ללא כוונת רווח/ארגונים חוץ-ממשלתיים (קיימות מעל 100 סיומות אינטרנט משניות אזוריות) warszawa.pl. - ורשה krakow.pl. - קרקוב lodz.pl. - לודז' wroclaw.pl. - ורוצלב poznan.pl. - פוזנן gdansk.pl. - גדנסק lublin.pl. - לובלין katowice.pl. - קטוביץ czest.pl. - צ'נסטוחובה torun.pl. - טורון olsztyn.pl. - אולשטין radom.pl. - ראדום מדיה וקבצים בנושא .pl בוויקישיתוף אתר האינטרנט הרשמי של .pl (בפולנית) מידע על הסיומת pl. באתר IANA דף הבית של הסיומת מבוא לטכנולוגיית IDN, אתר הסיומת pl. ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
מתיחה (פירושונים)

האם התכוונתם ל... מתיחה – תעלול המנצל תום לב או תמימות של מישהו כדי ליצור מצב המצחיק את אחרים, ובדיעבד, אף את עצמו מתיחה אורתופדית – שיטת טיפול בשברי עצמות מאמץ מתיחה – תכונה של חומר, תופעה בשימוש בהנדסת חומרים ובגאולוגיה מוט מתיחה עוגן מתיחה מתיחת שריר מתיחות
לינדה באסט

לינדה באסט (באנגלית: Linda Bassett; נולדה ב-4 בפברואר 1950) היא שחקנית אנגלייה הידועה בבריטניה מהופעותיה בסרטי קולנוע ובטלוויזיה. באסט נולדה בפלאקלי שבמחוז קנט באנגליה. אמה הייתה כתבנית ואביה היה שוטר. בין התפקידים שגילמה היה אלה קהאן בקומדיה הבריטית זוכת הפרסים "מזרח הוא מזרח". עוד השתתפה בתפקיד גברת ג'נינגס במיני-סדרה של ה-BBC "תבונה ורגישות" עיבוד לרומן מאת ג'יין אוסטן, בתפקיד קוויני טורל בסדרה התקופתית "הדרך לקנדלפורד", ובתפקיד דול בסרט "Cass". בקולנוע זכתה באסט להכרה לראשונה בשנת 1987 כשהופיעה בסרט "Waiting for the Moon" וגילמה את דמותה של גרטרוד שטיין לצידה של לינדה האנט ששיחקה בתפקיד אליס ב. טוקלאס. ב-1996 שיחקה בתפקיד אמה של ג'וליה רוברטס בסרט "מרי ריילי". ב-2008 הופיעה בסרט "נער קריאה" בתפקיד גברת ברנר. כמו כן השתתפה בסרט "נערות לוח השנה" בתפקיד קורה, והייתה 'נערת מרץ' בלוח השנה. ב-2010 החלה לשחק בתפקיד סבתא בסדרה הקומית של ערוץ BBC Two "הבית של סבתא" (אנ') והשתתפה בסדרה במשך שתי עונות. In Basildon - תיאטרון רויאל קורט לונדון (2012) Love and Information - התיאטרון הלאומי לונדון (2012) People - התיאטרון המלכותי הלאומי לונדון (2012 / 2013) Roots - דונמאר ורהאוס לונדון (2013) Visitors - תיאטרון ארקולה לונדון (2014) ותיאטרון בוש בלונדון (2014 / 2015) לינדה באסט, במסד הנתונים הקולנועיים IMDb (באנגלית) לינדה באסט, באתר AllMovie (באנגלית) לינדה באסט, במסד הנתונים הקולנועיים KinoPoisk (ברוסית) Linda Bassett Biography (1950-)
על החוף

על החוף (אנגלית: On the Beach) הוא סרט הישרדות פוסט אפוקליפטי בשחור-לבן שהופק ב-1959 בבימויו של סטנלי קרייימר. התסריט מבוסס על ספר באותו שם מאת הסופר הבריטי נוויל שוט שפורסם ב-1957. הסרט מתאר את כדור הארץ שאוכלוסייתו מושמדת בעקבות מלחמה גרעינית שמקורה בטעות אנוש בשנת 1964. לעומת הספר אין בסרט "אשמים" באסון הגרעיני. בניגוד לספר בו מתוארות ערים חרבות, נראות בספר הערים שלמות אך הן שוממות מאנשים. נוויל שוט לא היה מרוצה מהעיבוד לספרו ולא שיתף פעולה עם ההפקה. ב-2000 הופקה באוסטרליה סדרת טלוויזיה "על החוף" המבוססת על אותו הספר. בשנת 1964 בעקבות מלחמת עולם שלישית גרעינית מושמדת אוכלוסיית חצי הכדור הצפוני על ידי נשורת גרעינית. זרמי הרוח מניעים את ענן הנשורת לכיוון חצי הכדור הדרומי בו נמצאת אוסטרליה. צוללת אמריקאית בפיקודו של דווייט טאוארס (גרגורי פק) מגיעה לנמל מלבורן באוסטרליה. הוא יודע כי אשתו ושני ילדיו נספו וכי ענן הנשורת מתקרב לאוסטרליה. הוא נפגש עם סגן פיטר הולמס מחיל הים האוסטרלי (אנתוני פרקינס) הנשוי למרי (דונה אנדרסון) ואב לתינוקת ג'ניפר. הם מכירים לו את קרובתם מוירה דווידסון (אווה גרדנר), אשה משוחררת ומכורה לאלכוהול ועד מהרה מתפתחת אהבה בין שניהם. הוא נפגש גם עם ג'וליאן אוסבורן (פרד אסטר), מדען אוסטרלי המודאג מעליית רמת הרדיואקטיביות באוסטרליה. טאוארס מקבל פקודה להגיע עם הצוללת לנמל סן דייגו ולברר את מקורם של שידורי מורס חסרי פשר הנקלטים משם. הוא מגיע לשם ושולח מהצוללת את קצין הקשר המוגן בביגוד מונע קרינה. רחובות העיר שוממים ועד מהרה מגלה הקצין כי מקור השידור הוא בקבוק קוקה-קולה הנשען על מכשיר מורס ומחובר לתקרה בחוט המושך את הבקבוק עם זרמי הרוח מהאוקיינוס וכך מופעל מכשיר המורס. טאוארס ממשיך לסן פרנסיסקו, עובר תחת גשר הזהב השומם ומשקיף דרך פריסקופ על רחובות העיר השוממים. המצב במלבורן מתדרדר, רמת הרדיואקטיביות עולה והשלטונות מחליטים לחלק גלולות רעל לתושבים היודעים שגורלם נחרץ, כדי שלא יסבלו ממחלת הקרינה הגורמת לסבל רב ולגסיסה איטית. כשנשאל ג'וליאן אוסבורן איך פרצה המלחמה הוא אומר: "המלחמה פרצה כשהאנשים קבלו את הרעיון האידיוטי שהם יכולים להשיג שלום על ידי הצטיידות בנשק אטומי. במקום מסוים התבונן טיפש במסך הרדאר וחשב שראה משהו. הוא ידע שאם יהסס מספר שניות מדינתו תימחק ואז לחץ על הכפתור וכל העולם השתגע". אוסבורן משתתף במרוץ מכוניות וזוכה במקום ראשון לאחר ששאר המשתתפים נהרגים בתאונות שונות תוך נהיגה פראית מאחר שאין להם מה להפסיד. לאחר ה"זכייה" הוא חוזר למוסך בביתו סוגר את הדלתות, מפעיל את מכונית המירוץ שלו ומתאבד משאיפת פחמן חד-חמצני. פיטר הולמס משכנע את אשתו לבלוע את גלולות הרעל ולתת אותן גם לבתם ג'ניפר. אחד מאנשי צוותו של טאוארס מפתח סימני מחלת קרינה. בסצנת הסיום הוא נפגש בנמל עם מוירה והיא מבקשת ממנו להישאר כדי שימותו ביחד אולם אנשי צוות הצוללת מחליטים לחזור לארצות הברית ולמות שם. בסוף הסרט נראים רחובות מלבורן הנטושים ובהם הכתובת: יש לנו עדיין זמן...אח". מדיה וקבצים בנושא על החוף בוויקישיתוף "על החוף", במסד הנתונים הקולנועיים IMDb (באנגלית) "על החוף", באתר נטפליקס "על החוף", באתר AllMovie (באנגלית) "על החוף", באתר Rotten Tomatoes (באנגלית) "על החוף", באתר Metacritic (באנגלית) "על החוף", במסד הנתונים הקולנועיים KinoPoisk (ברוסית) על החוף, באתר אנציקלופדיה בריטניקה (באנגלית) ביקורת על הספר "על החוף"
פרידן

האם התכוונתם ל... אנדרס פרידן – זמר שוודי בטי פרידן – פמיניסטית יהודיה אמריקאית בן ציון פרידן (זיו) – איש צבא ישראלי רפי פרידן – קצין במשטרת ישראל וחוקר פרטי פרידמן
קסטריו מוטה דה חודיוס

קסטריו מוטה דה חודיוס (בספרדית: Castrillo Mota de Judíos) הוא כפר בצפון ספרד, במחוז בורגוס, שהוא חלק מהקהילה האוטונומית של קסטיליה ולאון, כ-51 ק"מ ממערב לבורגוס. בכפר מתגוררים 48 (2022) תושבים. שמו המקורי של הכפר היה קסטריו מוטחודיוס (Castrillo Motajudíos; "מחנה גבעת היהודים") וניתן לו בשנת 1035, כאשר יהודים שנמלטו מפוגרום התיישבו בו. בשנת 1627 שונה שם הכפר לקסטריו מטחודיוס (Castrillo Matajudíos; "מחנה מוות ליהודים"). ביוני 2015 הוחזר שם הכפר לשם המקורי, לאחר שתושביו החליטו על כך במשאל שיזם ראש הכפר. באוקטובר 2015 נערך טקס להחלפת השם בנוכחות שגריר ישראל, דניאל קוטנר. בנובמבר 2022 נחנכו בכפר "מרכז הזיכרון הספרדי" ו"גינת ישראל" לזכר הקהילה היהודית שהתגוררה שם בימי הביניים, בנוכחות בכירי הקהילה היהודית הספרדית ואנשי שגרירות ישראל. שגרירת ישראל בספרד רודיקה רדיאן-גורדון נטעה עץ זית בשם המדינה והשאירה מכתב תודה בקפסולת זמן שהוטמנה במקום שורשיו היהודיים של הכפר ניכרים בסמלו, הכולל מגן דוד. בשנת 1510 נולד בכפר אנטוניו דה קבסון, מלחין ונגן עוגב, הנחשב כחשוב מבין המלחינים הספרדים לכלי מקלדת של זמנו, וגדול נגני העוגב של ספרד. ישראל כפר ורדים, מחוז הצפון, ישראל (מ־2016) לה מור או ז'ואיף מדיה וקבצים בנושא קסטריו מוטה דה חודיוס בוויקישיתוף אתר האינטרנט הרשמי של קסטריו מוטה דה חודיוס AP, השלט הוחלף: שם הכפר כבר לא "מוות ליהודים", באתר ynet, 24 באוקטובר 2015 הניו יורק טיימס, הכפר הספרדי "להרוג את היהודים" ויתר על שמו, וסופג מאז ונדליזם אנטישמי, באתר הארץ, 5 במאי 2016 Spanish village drops 'kill Jews' name, Guardian, 22 June 2015 אייכנר, איתמר (2022-11-10). "הכפר שחזר בתשובה: מ"מוות ליהודים" – למרכז הנצחה ליהודי ספרד". Ynet. נבדק ב-2022-11-10.
בלז'ינימה צירמפילוב

בלז'ינימה צירמפילוב (רוסית: Бальжинима́ Цыренжа́пович Цыремпи́лов; נולד ב-9 באפריל 1975 בבוריאטיה) הוא קשת רוסי מקצועי לשעבר, שהיה אלוף עולם ומדורג מספר 1 בדירוג איגוד הקשתות העולמי. בין היתר זכה בתשע מדליות באליפויות אירופה ואליפויות העולם, מהן ארבע מדליות זהב באליפויות אירופה. צירמפילוב התמודד באולימפיאדת אתונה (2004) בקטגוריית יחידים. הוא ניצח את משחקו הראשון, והתקדם לסיבוב 32 האחרונים. בסיבוב זה ניצח שוב והתקדם לשלב 16 האחרונים. במשחק השלישי הודח, כשהפסיד לשן צו-יואן מטאיוואן. צירמפילוב סיים במקום ה-14 בטורניר. באליפות העולם בקשתות בשטח פתוח מס' 44, שנערכה ביולי 2007 בלייפציג, זכה צירמפילוב במדליית הכסף בקטגוריית היחידים בקשתות בעלות כנפיים מעוגלות (recurve). בקטגוריית היחידים באולימפיאדת בייג'ינג (2008) סיים צירמפילוב את שלב הדירוג עם 671 נקודות, שמונה נקודות מתחת לחואן רנה סראנו, מנצח הסיבוב. כך היה מדורג בהגרלה לשלב התחרות הסופית, וקיבל בה את הבולגרי דניאל פבלוב שאותו ניצח 112-102. בסיבוב השני שיחק צירמפילוב מול שן צו-יואן, שמולו הפסיד בסיבוב השלישי באולימפיאדת אתונה, אך הפעם ניצח 109-101. עם זאת, גם הפעם הודח צירמפילוב בסיבוב השלישי לאחר שנוצח 113-110 על ידי ריוצ'י מורייה היפני. הוא אף ייצג את נבחרת רוסיה יחד עם אנדריי אברמוב ובאיר בדנוב. הנבחרת הייתה בדירוג הרביעי לאחר שלב הדירוג (צירמפילוב 671, אברמוב 660, בדנוב 658), שהוביל אותם ישירות לשלב רבע הגמר. אולם כבר בשלב זה הם הודחו לאחר הפסד 217-209 לנבחרת סין, שלבסוף זכתה במדליית הארד. מדיה וקבצים בנושא בלז'ינימה צירמפילוב בוויקישיתוף בלז'ינימה צירמפילוב, באתר הוועד האולימפי הבין-לאומי בלז'ינימה צירמפילוב, באתר olympedia.org Athlete biography: Baljinima Tsyrempilov, beijing2008.cn, ret: Aug, 18 2008
פרוד

האם התכוונתם ל... פרוד (קיבוץ) – קיבוץ הנמצא בגליל העליון פרוד (מצב משפחתי) – מצב של בני זוג נשואים החיים בנפרד פרוד (תוכנית טלוויזיה) – תוכנית טלוויזיה אמריקאית של רשת נטפליקס פרודים – קומדיית מצבים ישראלית המשודרת בערוץ 2
בנדק

בנדק הוא שם משפחה בהונגרית שמשמעותו "מבורך" הקיים בקרב אישים ממרכז אירופה (בעיקר מהונגריה, גרסה של בנדיקטוס) ויהודים אשכנזים (אולי ליעוז של ברוך). האם התכוונתם ל... לודוויג פון בנדק – מצביא אוסטרי ממוצא הונגרי. לאסלו בנדק – במאי אמריקאי-יהודי יליד הונגריה, זוכה פרס גלובוס הזהב לבמאי הטוב ביותר - סרט קולנוע לשנת 1951 על עבודתו במותו של סוכן ברברה בנדק – תסריטאית אמריקאית. דביר בנדק – שחקן ומדבב ישראלי. עירית נתן-בנדק – שחקנית ישראלית, אשתו של דביר. משמעות השם "בנדק" מתוך אתר Ancestry.com
ג'ורג' איינסוורת'

ג'ורג' פרדריק איינסוורת (באנגלית: George Frederick Ainsworth ‏ 20 ביוני 1878 - 11 באוקטובר 1950) היה מטאורולוג אוסטרלי, עובד השירות הציבורי ואיש עסקים, שעמד בראש אחת הקבוצות שהרכיבו את משלחת אוסטרלאסיה לאנטארקטיקה של דאגלס מוסון (1914-1911). איינסוורת' נולד בלאמטון, פרבר של ניוקאסל, ניו סאות' ויילס. בגיל 15 הצטרף למחלקת החינוך והכשרת הציבור של ניו סאות' ויילס כעוזר למורה, אך בשנת 1910 הועבר לסניף המטאורולוגי של משרד הפנים בשירות הציבורי האוסטרלי. בהמשך נספח למשלחת של מוסון לאנטארקטיקה ובמהלכה היה ממונה על קבוצת האי מקווארי במשך קרוב לשנתיים - מדצמבר 1911 עד נובמבר 1913. תחומי אחריותו במקווארי כללו הקמת תחנה מטאורולוגית לצד תחנת רדיו ותחנת ממסר אלחוטי על גבעת הרדיו, שהייתה חלוצה ביצירת קשר הרדיו הראשון בין אנטארקטיקה לשאר העולם. בשנת 1915 גויס איינסוורת' לבטליון הרגלים ה-62 של אוסטרליה. ב-1917 נכנס למשרד הריגול הנגדי ומונה לקפטן של כבוד. באותה שנה נשא לאישה את מרי קתרין סטאתאם במורווילאומבה שבדרום ויילס. לאחר השחרור בשנת 1918 היה למפקח במשטרת חבר העמים הבריטי בקווינסלנד, אוסטרליה. אחרי העברתו למשרד ראש הממשלה של אוסטרליה בשנת 1921, שירת כממונה על ענייני חוץ במשלחת האוסטרלית לוועידה הכלכלית האימפריאלית של 1923 בלונדון, נוסף להיותו הנציג האוסטרלי היחיד בכנס של ארגון העבודה הבינלאומי בז'נבה באותה שנה. איינסוורת' חב את עלייתו המהירה בשירות הציבורי, לפחות בחלקה, להיותו בן-חסותו של בילי יוז, שהיה ראש ממשלת אוסטרליה מ-1915 עד 1923 ואשר לו רחש כבוד והוקרה. הוא התפטר מן השירות הציבורי בסוף שנת 1924 כדי להיכנס למגזר הפרטי כמנהל עסקים, תחילה בחברת קלו-פלקינר לייצור חלקי מכונות מלבורן, אחר כמנכ"ל בתאגיד קרייזלר בניו זילנד, ולבסוף בחברת בארנט גלאס בקווינסלנד, ממנה פרש בשנת 1935. לאחר זאת התמנה למארגן מדיני במפלגת אוסטרליה המאוחדת, שבילי יוז היה בין מקימיה. בעקבות הפסדים כספיים ניכרים בהימורים על מרוצי סוסים, עבר איינסוורת' לסידני בסביבות 1937. הוא ניהל שם מעדנייה והגיש שיחות רדיו על חוויותיו באנטארקטיקה. בזמן מלחמת העולם השנייה הועסק לתקופה קצרה שוב כמטאורולוג. איינסוורת' מת בבית החולים רויאל פרינס אלפרד בסידני ממחלת כליות. הותיר אחריו אישה ובת; היה לו גם בן, שמת לפניו. מפרץ איינסוורת' בארץ ג'ורג' החמישי שבאנטארקטיקה נקרא על שמו של ג'ורג' איינסוורת'. Gibbney, H.J. (1979). Ainsworth, George Frederick (1878 - 1950). Australian Dictionary of Biography, Volume 7. Melbourne: Melbourne University Press. pp. 21–22. Mawson, Sir Douglas (1930). The Home of the Blizzard. London: Hodder and Stoughton. George F. Ainsworth’s narrative, an account of his two years on Macquarie Island, takes up pages 334-398 in Mawson’s book. מפרץ אינזוורת' באתר הסקר הגאולוגי של ארצות הברית
גאורג גולק

גאורג "ג'ורג'" יוליוס גולק (באנגלית: George Julius Gulack; ‏12 במאי 1905 – 27 ביולי 1987) היה מתעמל אמריקאי-יהודי. אלוף אולימפי (לוס אנג'לס 1932) ואלוף ארצות הברית (1928 ו-1935) בטבעות. הוא זכה בעוד שני תוארי אליפות ארצות הברית, במקבילים ובתרגיל קרקע. בין היתר היה שופט בינלאומי במשך 25 שנים, חבר הוועד האולימפי של ארצות הברית (1934 - 1958), יו"ר איגוד ההתעמלות של ארצות הברית, נשיא הוועד ההתעמלות של המשחקים הפאן-אמריקאיים וסגן נשיא כבוד של ההתאחדות ההתעמלות הבינלאומית. גולק נוטלד בריגה שבלטביה, אז בתחומי האימפריה הרוסית. באליפות לטביה שנערכה בשנת 1921 זכה גאורג במדליית זהב בתחרות קרב רב. בשנת 1922 הוא היגר עם משפחתו לארצות הברית. באולימפיאדת לוס אנג'לס (1932) זכה גולק במדליית זהב בתרגיל על הטבעות בתוצאה של 56.9 נקודות (28.8 נק' ו-28.1 נק'), לפני ביל דנטון מארצות הברית (55.8 נקודות - 28.2 נק' ו-27.6 נק') וג'ובאני לטואדה מאיטליה (55.5 נקודות - 27.6 נק' ו-27.9 נק'). הוא המתעמל הראשון בעולם שביצע את "תרגיל הצלב" הפוך על הטבעות. ב-1984 הונצח גולק ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. מדיה וקבצים בנושא גאורג גולק בוויקישיתוף גאורג גולק, באתר olympedia.org גאורג גולק, באתר היכל התהילה של הספורט היהודי Olimpiādes spēles un Latvija, תמונה של גאורג גולק באתר Latvietis ‏(בלטבית)
גלוריה (ויוואלדי)

גלוריה, 589 RV, היא אחת משלוש הלחנות שכתב אנטוניו ויוואלדי לטקסט של Gloria in excelsis Deo מתוך תפילת המיסה. שתי היצירות הנוספות ממוספרות ברשימת ריום RV 588 ו-RV 590, כשהאחרונה אבדה ולא קיימת בימינו. מס' 589 היא המוכרת והמבוצעת ביותר מבין יצירותיו הדתיות של ויוואלדי. הוא הלחין את היצירות כנראה ב-1715, בעת שלימד מוזיקה בבית היתומות "פיו אוספדאלה דלה פייאטה" בוונציה. לפני הגלוריה נועדו להתבצע יצירות אחרות, קצרות יותר, המהוות מעין הקדמה. המוטטים 637, 639 בוצעו לפני RV 588 והמוטטים 640 ו-642 – לפני RV 589. בשתי הגרסאות ניכרת השפעה של הגלוריה של המלחין ג'ובאני מריה רוג'יירי (Giovanni Maria Ruggieri). הגלוריה שלו ממוספרת כנספח 23 ברשימת ריום (RV Anh.23). היצירה נכתבה עבור שני קולות סופרן, אלט, טנור ומקהלה בת ארבעה קולות, בליווי שני אבובים, חצוצרה, כלי קשת ובאסו קונטינואו. היא מורכבת משנים עשר חלקים: מקהלה: Gloria in excelsis deo מקהלה: Et in terra pax סופרן 1 ו-2: Laudamus te מקהלה: Gratias agimus tibi מקהלה: Propter magnam gloria טנור: Domine Deus מקהלה: Domine, Fili unigenite סופרן: Domine Deus, Agnus Dei מקהלה: Qui tollis peccata mundi אלט: Qui sedes ad dexteram Patris סופרן: Quoniam tu solus sanctus מקהלה:Cum Sancto Spiritu היצירה נכתבה עבור שני קולות סופרן, אלט ומקהלה בת ארבעה קולות, בליווי אבוב, חצוצרה, שני כינורות, ויולה ובאסו קונטינואו. היא מורכבת משנים עשר חלקים: מקהלה: Gloria in excelsis deo מקהלה: Et in terra pax סופרן 1 ו-2: Laudamus te מקהלה: Gratias agimus tibi מקהלה: Propter magnam gloria סופרן: Domine Deus מקהלה: Domine, Fili unigenite סופרן ומקהלה: Domine Deus, Agnus Dei מקהלה: Qui tollis peccata mundi אלט: Qui sedes ad dexteram Patris מקהלה: Quoniam tu solus sanctus מקהלה: Cum Sancto Spiritu כמו שאר יצירותיו של ויוואלדי, הלחנות הגלוריה לא היו ידועות לציבור הרחב עד שנת 1939, אז ארגן אלפרדו קאזלה את "שבוע ויוואלדי" בסיינה, ובו הושמעה היצירה בגרסה RV 589 מחדש לראשונה. מאז היא זכתה לפופולריות רבה ולהשמעות רבות באירועים דתיים, כולל של חג המולד. לעומתה, RV 588 ויצירות דתיות אחרות שלו זכו להתייחסות מועטה יותר. כמו יצירות אחרות מתקופת הבארוק, מבוצעת היצירה לעיתים בביצוע אותנטי, ואף בביצועים בהם כל תפקידי הקולות בוצעו על ידי גברים וילדים, כדי להידמות כמה שיותר למקור. שימוש בחלקים מהיצירה נעשה גם בכמה סרטים, בהם הסרט "ניצוצות" על חייו של הפסנתרן דייוויד הלפגוט. Michael Talbot Jonathan Woolf היצירה באתר IMSLP היצירה באתר IMSLP